**Ministerstvo dopravy a výstavby Slovenskej republiky**

ako Riadiaci orgán pre OPII

vydáva

**Zmenu č. 2**

k

**Vyzvaniu č. OPII-125-5.1-ZSR-ZSTDVORY**

**na predloženie žiadosti o NFP pre národný projekt prioritnej osi č. 5 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 5 - Železničná infraštruktúra a obnova mobilných prostriedkov |
| **Investičná priorita** | 7d): Vývoj a modernizácia komplexných, interoperabilných železničných systémov vysokej kvality a podpora opatrení na znižovanie hluku |
| **Špecifický cieľ** | 5.1: Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne významných z hľadiska medzinárodnej a vnútroštátnej dopravy |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Európsky fond regionálneho rozvoja (ďalej aj „ERDF“) |
| **Žiadateľ** | Železnice Slovenskej republiky |
| **Projekt/y** | **ŽST Dvory nad Žitavou, modernizácia výhybiek č. 14 - 20** |

Dátum zverejnenia zmeny: **7.4.2022**

Dátum účinnosti zmeny: **8.4.2022**

**CIEĽ ZMENY A PRÁVNY ZÁKLAD**

Cieľom zmeny je formálna oprava zaradenia aktivity projektu v rámci špecifického cieľa 5.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne významných z hľadiska medzinárodnej a vnútroštátnej dopravy.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie

**ZDÔVODNENIE ZMIEN**

1. Vyzvanie:

* Časť 2. Podmienky poskytnutia príspevku – PPP č. 5 Podmienka oprávnenosti aktivít projektu – oprava aktivity z F. Modernizácia železničných tratí (zlepšovanie vybraných technických parametrov železničnej dopravnej cesty) na aktivitu D. Výstavba nových železničných zastávok, zavádzanie štandardov tratí a staníc, optimalizácia grafikonu vlakovej dopravy.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII.